Daniel Baud-Bovy

Daniel Baud-Bovy (* 13. April 1870 in Genf; † 19. Juni 1958 ok dor) weer en Swiezer Schriever un Maler un blangenbi Bargstieger.

Daniel Baud-Bovy weer de Söhn vun den Alpenmaler Auguste Baud-Bovy un kreeg sien  künstlerische un literarische Utbillen in Paris, wo he in dat Milieu vun de Symbolisten verkehren dee. In Genf weer he 1905-1913 Konservater vun dat  Musée Rath un 1909-1919 Direkter vun de dortige Ecole des Beaux-Arts. He hett gemeensam mit Fred Boissonnas mehrere Reisen nah Grekenland ünnernommen. Mit Boissonnas hett he 1910 dat Book En Grèce, par monts et par vaux schreven un gemeensam 1913 eerstmals den Olymp besteegen (de darte Mann in dat Team weer Christos Kakalos ut Grekenland). Bau-Bovy hett tallriek Theaterstücken för Kinner, Roman un Novellen schreven, faken illustreert vun sien Künstlerfrüenden, un Schriften to de  Kunstgeschichte un Kunstkritik, ünner annern över Ferdinand Hodler un Barthélemy Menn verfaat. He wurr Ehrendokter vun de Universität Genf un kreeg 1928 den Gesamtwarkspries vun de Swiezer Schillerstiften. 

 Weblenken 
 DNB-Katalog
 Daniel Baud-Bovy in dat Historsch Lexikon vun de Swiez

Kategorie:Mann
Kategorie:Börger von de Swiez
Kategorie:Schriever
Kategorie:Maler
Kategorie:Bargstieger
Kategorie:Boren 1870
Kategorie:Storven 1958